Periodeplan januar – Mars 2025

Sølepytten

Hei alle foreldre på Sølepytten.

Her kommer årets første periodeplan, som gjelder for perioden januar til påske.

I tiden fremover skal vi ha fokus på to temaer, som går parallelt. Det er livsmestring og helse, og bærekraftig utvikling.



Målene for temaet livsmestring og helse:

Barna skal:

* Oppleve å ha like muligheter i barnehagen – uavhengig av kjønn, funksjonsevne, språk, etnisitet osv.
* Oppleve trivsel, livsglede, mestring og følelsen av å bety noe for andre.
* Utvikle gode verdier og holdninger til seg selv og andre samt akseptere ulikheter
* Oppøve det å mestre motstand og kunne håndtere utfordringer.
* Utvikle et bevisst forhold til retten om å bestemme over egen kropp og ha respekt for andre sine grenser
* Oppleve allsidig fysisk aktivitet, bevegelsesglede og motorisk utvikling.

Livsmestring og helse: Temaet livsmestring og helse vil vi jobbe med gjennom å gå på tur, ha sangleker som hode, skulder, kne og tå, alle barna… osv, samlingsstunder med sanger, samtaler og bøker. Vi vil snakke om familien vår, danse, lage hinderløype og ha sanseaktiviteter. Vi vil legge til rette for aktiviteter med fokus på å lytte, lukte og smake. Vi vil snakke om kroppen vår, benevne kroppsdeler og bruker kroppen vår. Vi vil ha hjelpere i samlingene, så barna får øve seg på å være i fokus. Og snakke om forskjeller og ulikheter.

**Mål for temaet bærekraftig utvikling:** 

Barna skal:

* Gis en grunnleggende forståelse for at dagens handlinger kan ha konsekvenser for fremtiden – lokalt og globalt
* Gjennom ulike aktiviteter gis muligheten til å oppøve en grunnleggende forståelse for samspillet i naturen/bærekraftig utvikling
* Opparbeide grunnleggende kunnskaper, ferdigheter og holdninger til å ta vare på naturen som vi ferdes i.
* Utvikle en grunnleggende kunnskap om verden rundt oss.

Bærekraftig utvikling: Temaet bærekraftig utvikling vil vi jobbe med gjennom å gå på tur i nærmiljøet, gjennom samlingsstunder og formingsaktiviteter.

Temaene vi skal ha er et utgangspunkt for mange av aktivitetene vi gjør i barnehagen. I tillegg til de tilrettelagte aktivitetene, som samlinger og formingsaktiviteter, foregår mye av læringen også i hverdagssituasjoner i barnehagen, som under måltidene, i garderoben og på badet. Noen ganger legger vi også bort planer, fordi barna rett og slett trenger ekstra hvile, omsorg og et fang å sitte på. Vi prøver å legge tilrette og se barnas behov så godt vi kan.

I de siste ukene før påske – dvs ca uke 14-17, starter vi med påskeforberedelser, og mye av de tilrettelagte aktivitetene vil handle om det.

Vi er inne i en periode med mye og variert vær. Det varierer fort mellom skikkelig regn til snøstorm, og da er det viktig å huske på at barna alltid må ha riktige klær og nok klær til barnehagedagen.

Diverse info:

* Husk planleggingsdag fredag 31. Januar. Barnehagen er da stengt!
* 28. februar. Vi har fastelavnsmarkering i barnehagen, med fastelavnsboller.
* Uke 10 – brannvernsuke.
* Ha lav terskel ved sykdom! Bedre å ta en ekstra dag hjemme, enn å utsette voksne og barn for unødvendig smitte.
* Husk at barna må være på plass til kl 8.30 om de skal spise frokost i barnehagen.

Det var alt for denne gang.. skulle det være noe dere ønske å snakke med oss om, så ikke nøl med å ta kontakt!

Hilsen alle oss på Sølepytten – Audun, Trude, Ingri, Trude V, Julie og Bente.